钦定古今图书集成/明伦汇编/氏族典/第291卷 > 唐其势
## 钦定古今图书集成/明伦汇编/氏族典/第291卷 > 唐其势

按《元史燕帖木儿传》，“燕帖木儿既死，妥懽贴睦尔始
即位，是为顺帝。乃以撒敦为左丞相，唐其势为御史
大夫。元统二年，命唐其势总管高丽女直汉军万户
府达鲁花赤。至元元年，唐其势为中书左丞相，伯颜
独用事，唐其势忿，遂与撒敦弟答里潜蓄异心。帝数
召答里不至，郯王彻彻秃遂发其谋。六月三十日，唐”
其势伏兵东郊，身率勇士突入宫阙，伯颜及完者帖
木儿、定住、阔里吉思等掩捕，获之。唐其势及其弟塔
剌海皆伏诛。